Gideon Gono

Gideon Gono (født 29. november 1959) er en zimbabwisk bankmann, som fra november 2003 til november 2013 var sentralbanksjef (govenor) for Zimbabwes sentralbank (Reserve Bank of Zimbabwe). 

Gono har vært ansett som sentral i landets økonomiske krise, særlig for økning av pengemengden som drev landets valuta, Zimbabwisk dollar, til hyperinflasjon.Zimbabwes inflasjon når 231 millioner prosent VG, 09.10.2008 Valutaen ble suspendert i april 2009 og all betaling i landet foregår nå med utenlandsk valuta. 

Han har også fått arrestert en rekke forretningsfolk og inndratt lisenser til banker sannsynlig for å plyndre utenlandske valuta. Lite utenlandsk valuta og devalueringen av landets dollar førte også til utbredte problemer med import av sentrale varer, særlig drivstoff og mat.

Gideon Gono var, før han ble sentralbanksjef, sentral i flere banker, sist i Commercial Bank of Zimbabwe. På denne tiden var han også Mugabes personlige bankmann. I november 2008 ble han utnevnt til sentralbanksjef for ytterlige fem år av president Robert Mugabe. Utnevnelsen har vært unilateral i samarbeidsregjering og er svært omstridt. I samarbeidregjeringen har han blitt motarbeidet av finansminister Tendai Biti som har prøvd og til dels lykkes i å begrense Gonos makt. 

Gono har tilegnet seg betydelig rikdommer i forbindelse med sine jobber og som Mugabes personlige rådgiver. Han har tatt over flere farmer etter ekspropriasjoner. Hans nye, svært luksuriøse hus i Harare ble nylig ferdigstilt med 47 soverom.dokument.no  21.12.2008 Han eier også et tomt i Malaysia.Le Monde diplomatique, (tysk utgave), 08.08.2008 Han er blant personer fra Zimbabwe som har innreiseforbud i EU og USA. 

I 2009 ble han tildelt den ironiske Ig Nobelprisen av Harvard University i Cambridge (USA), en slags anti-Nobelpris for at han ga folk en enkel hverdagsmåte å omgås med tall opp til et hundre trillioner.Ig Nobelpris  2009

 Referanser 

Kategori:Zimbabwere
Kategori:Sentralbanksjefer
Kategori:Fødsler i 1959